|  |  | ### Hírlevél 2025.07.31. |
| Neked mi a jeled? Az óvoda és vele együtt az óvodai jel meghatározó szerepet tölt be a kisgyerekek életében. Ebben a könyvben harminc óvodai jelről olvashatunk egy-egy rövid mesét: lufi, körte, kifli, felhő, szőlő, korona, zászló, bögre, fa, csengő... A történetek az óvodás korosztály mindennapi élményeit járják körbe, szóba kerül a közös játék, a barátságok, a veszekedések, a csúfolódás, a versengés, az ünneplések, a természet szépsége, a születés öröme, az elmúlás fájdalma, az ígéretek betartása... Bartos Erika, a Bogyó és Babóca sorozat írója és rajzolója az ovis jelek meséivel ismét az óvodás korosztályhoz szól. Fogadjátok szeretettel! |
| Zolna, a félig kubai negyvenes nő látja a holtak lelkét. A halottak kommunikálnak vele. Néha üzeneteket küldenek a hozzátartozóknak. Máskor támpontokat adnak, ha erőszakos halált haltak. Mindenütt ott vannak. Mindig. A nő megtanult együtt élni velük. Lendvai Kornél őrnagy a budapesti rendőrség nyomozója. Amikor egy különös gyilkosság történik a fővárosban, ő kapja az ügyet. Csakhogy a nyomozás elakad. Kornél végül Zolnához fordul segítségért. Egyszer már dolgoztak együtt, és a halottlátó segítségével sikerrel zárult a nyomozás. Kornélt azonban az okkult módszer miatt majdnem kirúgták. A szálak Kubába vezetnek, és az ügy hamarosan személyében is megérinti a nyomozót. Zolna és Kornél azonban Budapest után a karibi országban is falakba ütköznek. És az őrület elkezdődik... Akik szeretik, ha egy könyv megborzongat és elgondolkodtat egyszerre, Réti László első misztikus thrillerével új kedvencet avathatnak. |
| A királyságnak nem szabadna megbuknia. Az igazság kizsákmányol, mielőtt felszabadít. Lehullnak az álarcok. Kitudódnak a titkok. Elsa a múltat hajszoló ámokfutása miatt nem látja a jelent. De én majd harcolok érte. Visszahozom. Megvédem, még az életem árán is. Ígéretet tettünk. Ő az enyém. Készen állsz egy utolsó játékra, édesem? |
| "Egyszerűen imádom az air fryert! Megkönnyíti a konyhai munkát, jóllakat egy asztaltársaságot, és az a legszuperebb, hogy az olasz ételek is remekül elkészíthetők benne!" Próbáld ki új megközelítésben Gino ikonikus olasz receptjeit! A könyvben megtalálod az air fryer készülékhez alakított klasszikus lasagne, római pizza, panettone és számos más népszerű olasz étel receptjét. Tökéletes szakácskönyv az olasz konyha szerelmeseinek, akik most minden eddiginél könnyebben készíthetik el kedvenc fogásaikat. |
| Az önbizalom nem adottság, hanem KÉPESSÉG, amely fejleszthető! Az önbizalom mindennek az alapja, amit csinálunk. Ez teszi lehetővé, hogy nagy dolgokat álmodjunk, kockázatot vállaljunk, és olyan életet teremtsünk, amelyet igazán szeretünk. Sokunk számára mégis elérhetetlennek tűnhet - olyasvalaminek, ami csak azok számára van fenntartva, akiknek látszólag mindenük megvan. Roxie Nafousi a több mint 1 millió példányban eladott Manifesztáció című könyv sikerszerzője, a személyes fejlődés egyik leginspirálóbb alakja, ebben a könyvében végigvezet minket az önbizalom 8 lépéses útján: ahol nem a külsőségek számítanak, hanem a belső erő, a tudatosság és a szeretet. Önbizalom? Mindenkinek jár, neked is! Ismerd meg a láthatatlan erőt, amely formálja a döntéseinket, irányítja a tetteinket, és meghatározza, hogyan éljük jól az életünket! Tudd meg, miként állj ki magadért, hallgasd meg a belső hangod, és építsd fel önmagad - belülről kifelé. Válj azzá, aki mindig is lenni akartál! Felejtsd el az állandó önkritikát, a kishitűséget és a megfelelési kényszert! Becsüld meg Önmagad! Ismerd fel, hogy Te irányítod a saját történetedet. Magabiztosan lépj előre! VÁLTOZTASD MEG AZ ÉLETED! |
| A hazánkban is nagyon népszerű Érzelmileg éretlen szülők felnőtt gyerekei és Szülősebek című könyvek világhírű pszichológus szerzője új művében gyakorlati útmutatót ad azoknak, akik érzelmileg éretlen emberekkel - elsősorban szülőkkel, testvérekkel, partnerekkel, felnőtt gyerekekkel - szeretnének egészségesebb viszonyt kialakítani. Tapasztalt terapeutaként jól tudja, hogy a ma divatos "szakíts meg vele minden kapcsolatot" tanács sok esetben nem működik - sem érzelmileg, sem a gyakorlatban. Bántalmazó kapcsolat esetén természetesen indokolt lehet a teljes elhatárolódás is, ám gyakran bonyolultabb a helyzet, mert bár az érzelmileg éretlen ember sok fájdalmat és csalódást okoz, mégis kötődhetünk hozzá. Lehet, hogy valami miatt (pl. közös gyerekek elvált szülei vagyunk) elkerülhetetlen a kapcsolattartás. És talán szeretjük is. Fontos azonban, hogy ha fenn kívánjuk tartani vele a kapcsolatot, akkor meg tudjuk védeni magunkat, és ne kelljen eltűrnünk olyat, amit nem akarunk eltűrni. Lindsay C. Gibson új könyve napi szinten használható gyakorlati tanácsokat kínál ahhoz, hogy a lehető legjobban kezeljük az érzelmileg éretlen emberekhez fűződő kapcsolatainkat. Megtanítja felismerni a leggyakoribb csapdákat (például önfeladás a "béke" kedvéért, vagy hiábavaló reménykedés abban, hogy a másik megváltozik), kijelölni a határainkat, valamint megőrizni az önbizalmunkat és a lélekjelenlétünket a nehéz helyzetekben is. Eszközöket ad, hogy bűntudat, szégyen és félelem nélkül kiállhassunk önmagunkért, erősebbek és szabadabbak lehessünk, miközben nem kell elszakadnunk a számunkra fontos személytől sem. |
| Holdas Hanna különleges kislány, hiszen vámpírtündér. Az édesanyja tündér, az édesapja vámpír, ő pedig egy kicsit mindkettő. Amikor az osztályba új kislány érkezik, Hanna alig várja, hogy barátságot kössön vele. Mia azonban rá sem hederít. A többi gyerek úgy dönt, ha Mia ilyen undok, ők sem játszanak vele, Hanna azonban úgy gondolja, lennie kell magyarázatnak a lány viselkedésére. Vajon sikerül Hannának kiderítenie, mi a baj Miával és segíteni neki, hogy beilleszkedjen az új iskolába? |